
CONSILIUL JUDEŢEAN


HOTĂRÂRE
privind rectificarea bugetului de venituri și cheltuieli al judeţului Bistriţa-Năsăud pe anul 2017 și 
a estimărilor pe anii 2018-2020


  Consiliul Judeţean Bistriţa-Năsăud, întrunit în şedinţă de îndată în data de 11.10.2017, în prezenţa a 26 consilieri judeţeni;
Având în vedere:
	- expunerea de motive nr. 17539 din 10.10.2017 a Vicepreşedintelui Consiliului Judeţean Bistriţa-Năsăud;
	- raportul nr. II/17541 din 10.10.2017 a Direcţiei economice din cadrul Consiliului Judeţean Bistriţa-Năsăud;
	- adresa nr. I E 2/19567/86/27.09.2017 a Comitetului pentru Situaţii de Urgenţă Bistriţa-Năsăud, înregistrată la Consiliul Judeţean Bistriţa-Năsăud sub nr. IX/16624 din 27.09.2017;
	- Hotărârea Comitetului pentru Situaţii de Urgenţă Bistriţa-Năsăud nr. 4 din 18.09.2017;
	- prevederile Hotărârii Guvernului nr. 673/21.09.2017 privind alocarea unei sume din Fondul de intervenţie la dispoziţia Guvernului, prevăzut în bugetul de stat pe anul 2017, pentru înlăturarea efectelor calamităţilor naturale produse de furtuni;
- prevederile art. 2, alin. (1) pct. 47, art. 19 alin. (2), art. 49, alin. (4), (5) şi (7) din Legea nr. 273/2006 privind finanţele publice locale cu modificările şi completările ulterioare; 
- prevederile art. 23 din Legea nr. 69/2010 - Legea responsabilității fiscale, republicată;
- prevederile Hotărârii Consiliului Judeţean Bistriţa-Năsăud nr. 35/2017 privind aprobarea bugetului de venituri şi cheltuieli al Judeţului Bistriţa-Năsăud pe anul 2017 și a estimărilor pe anii 2018-2020 cu modificările şi completările ulterioare;
- prevederile Hotărârii Consiliului Judeţean Bistriţa-Năsăud nr. 54/2017 privind aprobarea bugetelor de venituri şi cheltuieli ale instituţiilor aflate în subordonarea Consiliului Judeţean Bistriţa-Năsăud pe anul 2017 și estimările pe anii 2018-2020 cu modificările şi completările ulterioare;
- raportul nr. IBa/17668 din 11.10.2017 al Comisiei de administraţie;
- raportul nr. IBa/17669 din 11.10.2017 al Comisiei de cultură;
- raportul nr. IBa/17670 din 11.10.2017 al Comisiei economice;
- raportul nr. IBa/17671 din 11.10.2017 al Comisiei de urbanism.
În temeiul prevederilor art. 91 alin. (1) lit. b), alin. (3) lit. a), art. 98 şi art. 115 alin. (1) lit. c) din Legea nr. 215/2001 privind administraţia publică locală, republicată, cu modificările şi completările ulterioare,
 

HOTĂRĂŞTE: 
Art.1. Se aprobă majorarea veniturilor bugetului local cu suma de 173 mii lei, la cod venit 42.02.28 „Subvenţii primite din Fondul de Intervenţie” în urma alocării de sume din Fondul de intervenţie la dispoziţia Guvernului, prevăzut în bugetul de stat pe anul 2017, pentru înlăturarea efectelor calamităţilor naturale produse de furtuni.

Art.2. (1) Se aprobă majorarea cu suma de 114 mii lei a creditelor bugetare la Capitolul 66.02 „Sănătate”, Paragraful 66.02.06.01 „Spitale generale” , Titlul VI, „Transferuri între unități ale administrației publice”, alin. 51.01.46 „Transferuri din bugetele locale pentru finanțarea cheltuielilor curente din domeniul sănătății”, sumă care se constituie ca sursă de venit pentru capitolul 66.10.06.01 „Spitale generale”.
 (2) Cu suma prevăzută la alin. (1) se rectifică bugetul de venituri şi cheltuieli al Spitalului Judeţean de Urgenţă Bistriţa-Năsăud pe anul 2017, aprobat prin Hotărârea Consiliului Judeţean Bistriţa-Năsăud nr. 54/2017 privind aprobarea bugetelor de venituri şi cheltuieli ale instituţiilor aflate în subordonarea Consiliului Judeţean Bistriţa-Năsăud pe anul 2017 și estimările pe anii 2018-2020, cu modificările şi completările ulterioare.

Art.3. (1) Se aprobă majorarea cu suma de 59 mii lei a creditelor bugetare la capitolul 68.02 „Asigurări și asistență socială’’, Titlul II, „Bunuri şi servicii”, art. 20.02 „Reparaţii curente”.
 (2) Cu suma prevăzută la alin. (1) se rectifică bugetul de cheltuieli al Direcţiei Generale de Asistenţă Socială şi Protecţia Copilului Bistriţa-Năsăud pe anul 2017, aprobat prin Hotărârea Consiliului Judeţean Bistriţa-Năsăud nr. 54/2017 privind aprobarea bugetelor de venituri şi cheltuieli ale instituţiilor aflate în subordonarea Consiliului Judeţean Bistriţa-Năsăud pe anul 2017 și estimările pe anii 2018-2020, cu modificările şi completările ulterioare.

Art.4. Ordonatorii terţiari de credite răspund de modul de utilizare a sumelor alocate.

Art.5. Sumele repartizate conform art. 2 şi art. 3 trebuie utilizate până la data de 31.12.2017, conform destinaţiei menţionate în anexa la Hotărârea Guvernului nr. 673/21.09.2017.

Art.6. Prezenta hotărâre a fost adoptată cu un număr de 26 voturi “pentru”.

Art.7. Cu ducerea la îndeplinire a prevederilor prezentei hotărâri se încredinţează Direcţia economică din cadrul Consiliului Judeţean Bistriţa-Năsăud. 

Art.8. Prezenta hotărâre se comunică de către Serviciul administraţie şi relaţii publice cu:
- Administratorul public;
- Direcţia economică;
- Biroul achiziţii publice, contracte;
- Direcţia Generală de Asistenţă Socială şi Protecţia Copilului Bistriţa- Năsăud;
- Spitalul Judeţean de Urgenţă Bistriţa;
- Administraţia Judeţeană a Finanţelor Publice Bistriţa-Năsăud;
- Instituţia Prefectului judeţul Bistriţa-Năsăud.



VICEPREŞEDINTE,					Contrasemnează:
           PUICA VASILE				  SECRETARUL JUDEŢULUI,
           	     MICA OPREA

